Autori druge generacije kritičke teorije postavili su pitanje je da li se u odstranjivanju rdjave opstosti mora poci od pretpostavki logike instrumentalnog uma i na njemu zasnovanih teorija jezika i racionalnosti, ili je Adorno propustio da uvidi i druge dimenzije i potencijale jezika [[1]](#footnote-1). Ako bi uspela jedna jezičko-pragmatička operacionalizacija intencija Adornove kasne filozofije, kakvu predlažu Habermas)[[2]](#footnote-2) , Velmer[[3]](#footnote-3) ili Honet mogla bi se izvući višestruka korist po samu ideju kritičke teorije – problemski okvir otvoren sa Dijalektikom prosvetiteljstva mogao bi da se priključi na program iz prvobitno zamišljenog projekta.Pomoću komunikativno situiranog uma moguće je istovremeno tematizovati i ideološke prinude i mogućnost nenasilne sinteze , a da se istorijska perspektiva ne izgubi u utopijskim i mesijanskim očekivanjima . To znači da bi se moglo pronaći mesto koje može da obnovi poverenje u pozitivne civilizacijske potencijale. Rekonstrukcija osnovnih intencija kritičke teorije na jezičko-pragmatičkim osnovama koje je sačinjavao opis struktura delovanja i sporazumevanja bio je zadatak koji su na sebe preuzeli Apel (Karl-Otto Apel) i Habermas. [[4]](#footnote-4)

Polaznu osnovu za realizaciju svoje zamisli Apel i Habermas nalaze u jezičkoj interakciji čije su normativne osnove istovremeno konstitutivne kako za društveni život, tako i za njegovo teorijsko shvatanje.[[5]](#footnote-5) Nužne i/ili nezaobilazne pretpostavke svakodnevne komunikacije otkrivaju racionalne dimenzije jezičkog saobraćanja, dijaloga, koje otvaraju mogućnost sporazumevanja i anticipiraju stil života koji je oslobođen suvišne dominacije. Tumačenje jezičko-pragmatičkih osnova struktura delovanja i sporazumevanja ima za svrhu da otvori mogućnost njihovog spajanja u obuhvatnoj strukturi komunikativnog uma. Pojam komunikativnog uma ili komunikativne racionalnosti je pokušaj da se činjeničko i normativno ukrste unutar rekonstrukcije obuhvatnih struktura komunikativnog delovanja (rekonstruktivna jezička pragmatika).

**Literatura**

Baynes, Kenneth, (1990) – „Reconstruction and Social Criticism: Habermas's Model of Interpretative Social Science”, u: Kelly, Michael (prir) – Hermeneutics and Critical Theory in Ethics and Politics, Cambridge/Mass.

Habermas, Jürgen, (1995) - „Reconciliation Through the Public Use of Reason: remarks on John Rawls's Political Liberalism”, *Journal of Philosophy*, Vol. XCII, Nr. 3.

Wellmer, Albrecht, (1987) - *Prilog dijalektici moderne i postmoderne*, prev. Relja Dražić, Svetovi, Novi Sad.

1. Wellmer, Albrecht, (1987) - Prilog dijalektici moderne i postmoderne, prev. Relja Dražić, Svetovi, Novi Sad [↑](#footnote-ref-1)
2. Habermas, Jürgen, (1995) - „Reconciliation Through the Public Use of Reason: remarks on John Rawls's Political Liberalism”, Journal of Philosophy, Vol. XCII, Nr. 3 [↑](#footnote-ref-2)
3. Wellmer, Albrecht, (1987) - Prilog dijalektici moderne i postmoderne, prev. Relja Dražić, Svetovi, Novi Sad [↑](#footnote-ref-3)
4. Baynes, Kenneth, (1990) – „Reconstruction and Social Criticism: Habermas's Model of Interpretative Social Science”, u: Kelly, Michael (prir) – Hermeneutics and Critical Theory in Ethics and Politics, Cambridge/Mass. [↑](#footnote-ref-4)
5. Habermas, Jürgen, (1995) - „Reconciliation Through the Public Use of Reason: remarks on John Rawls's Political Liberalism”, Journal of Philosophy, Vol. XCII, Nr. 3. [↑](#footnote-ref-5)